આંબળાશ(ગીર) ગામનાં પાદરમાં આવેલ પટેલ ખેડૂત મગન બાલજી ભલાણીની વાડીએ ગતરાત્રે આઠ સિંહ બાળ સાથે ચાર સિંહણો આવી ચઢી હતી. વાડીએ ઓરડીમાં ગાય બાંધી હતી. એ ગાયો સાવજોને જોઇ ભાંભરવા માંડી. સિંહબાળ પૈકીનું એક 'બાળ સાવજે' શિકાર કરવાનાં શુરાતનમાં ઓરડીનાં પતરા ઉપર છલાંગ લગાવી. અને પતરામાં રહેલા બાકોરામાં પંજો મારતાં મોટું બાકોરૂં થઇ ગયું. તેમાંથી સિંહબાળ ઓરડીમાં ખાબકર્યું તો ખરૂં. પણ ઓરડીમાં પડતાં જ ગાય આક્રમક બની ગઇ. અને સિંહબાળને શીંગડાથી બરાબરનું ઘુસ્તાવી બે શીંગડાથી ઉલાળ્યું. એકલું અટૂલું સિંહબાળ જીવ બચાવવા ઓરડીમાં રહેલા સૂકા નિરણના ઢગલામાં સંતાઇ ગયું હતું.